Hvad er forskellen på en vegetarisk og vegansk kost?
En vegetarisk kost består primært af planteføde dvs. frugter, grøntsager, korn, bælgfrugter, nødder m.m. Vegetarer spiser som udgangspunkt ingen former for kød, fjerkræ, fisk eller skalddyr. Æg og mejeriprodukter er dog ofte at finde i kosten.
En vegansk kost består udelukkende af planteføde dvs. frugter, grøntsager, korn, bælgfrugter, nødder m.m. Veganere spiser ingen former for kød, fisk, æg eller mejeriprodukter, og undgår også andre produkter fra dyr såsom honning, læder, pels, uld, m.m.